CELEX: 32015D0027
Language: da
Date: 2015-01-07 00:00:00
Title: Kommissionens gennemførelsesafgørelse (EU) 2015/27 af 7. januar 2015 om offentliggørelse med forbehold i Den Europæiske Unions Tidende af henvisningen til standard EN 474-1:2006+A4:2013 om jordflytningsmaskiner i henhold til Europa-Parlamentets og Rådets direktiv 2006/42/EF  EØS-relevant tekst

8.1.2015   
            
            
               DA
            
            
               Den Europæiske Unions Tidende
            
            
               L 4/24
            
         KOMMISSIONENS GENNEMFØRELSESAFGØRELSE (EU) 2015/27
   af 7. januar 2015
   om offentliggørelse med forbehold i Den Europæiske Unions Tidende af henvisningen til standard EN 474-1:2006+A4:2013 om jordflytningsmaskiner i henhold til Europa-Parlamentets og Rådets direktiv 2006/42/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 10,
   under henvisning til udtalelse fra udvalget, der blev nedsat ved artikel 22 i Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (2), og
   ud fra følgende betragtninger:
   
               (1)
            
            
               Når en national standard, der gennemfører en harmoniseret standard, hvis reference er blevet offentliggjort i Den Europæiske Unions Tidende, omfatter et eller flere af de væsentlige sikkerheds- og sundhedskrav, der er anført i bilag I til direktiv 2006/42/EF, forudsættes maskiner, der er fremstillet i overensstemmelse med denne standard, at være i overensstemmelse med de relevante væsentlige sikkerheds- og sundhedskrav.
            
         
               (2)
            
            
               Der er blevet sendt to andragender af den samme person til Europa-Parlamentet, hvori der henvises til arbejdsulykker med dødelig udgang i Tyskland, og som omfatter jordflytningsmaskiner, med påstand om, at ulykkerne skyldtes det manglende udsyn fra førersædet. De omhandlede maskiner var konstrueret i overensstemmelse med den harmoniserede standard EN 474-1 »Jordflytningsmaskiner — Sikkerhed — Del 1: Generelle krav«.
            
         
               (3)
            
            
               Følgelig blev den harmoniserede standard EN 474-1:2006+A4:2013 »Jordflytningsmaskiner — Sikkerhed — Del 1: Generelle krav«, hvis reference først var blevet offentliggjort i Den Europæiske Unions Tidende den 28. november 2013 (3) undersøgt af Kommissionen sammen med repræsentanter for det udvalg, der var blevet nedsat ved artikel 22 i direktiv 2006/42/EF. Det blev konkluderet, at jordflytningsmaskiner, som er konstrueret og fremstillet i henhold til standarden, ikke giver føreren mulighed for tilstrækkeligt udsyn, så denne kan betjene maskinen uden risiko for fører eller tredjemand.
            
         
               (4)
            
            
               Følgelig konkluderede Kommissionen, at den harmoniserede standard EN 474-1:2006+A4:2013 ikke opfylder de væsentlige sikkerheds- og sundhedskrav i punkt 1.2.2. Betjeningsanordninger (udsyn til farlige områder ved igangsætning) og i punkt 3.2.1. Førerplads (udsyn under betjening) i bilag I til direktiv 2006/42/EF.
            
         
               (5)
            
            
               Under hensyntagen til behovet for at forbedre sikkerhedsaspekterne i standard EN 474-1:2006+A4:2013 og i afventning af en passende revision af denne standard bør offentliggørelsen i Den Europæiske Unions Tidende af referencen for standard EN 474-1:2006+A4:2013 ledsages af en passende advarsel —
            
         VEDTAGET DENNE AFGØRELSE:
   Artikel 1
   Henvisningen til standarden EN 474-1:2006+A4:2013 »Jordflytningsmaskiner — Sikkerhed — Del 1: Generelle krav« offentliggøres i Den Europæiske Unions Tidende med forbehold som anført i bilaget.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 7. januar 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 157 af 9.6.2006, s. 24.
   
      (2)  EUT L 316 af 14.11.2012, s. 12.
   
      (3)  EUT C 348 af 28.11.2013, s. 5.
   
      BILAG
      MEDDELELSE FRA KOMMISSIONEN I FORBINDELSE MED GENNEMFØRELSEN AF EUROPA-PARLAMENTETS OG RÅDETS DIREKTIV 2006/42/EF
      (Titler og referencer for harmoniserede standarder, som skal offentliggøres i henhold til EU's harmoniseringslovgivning)
      
                  ESO (1)
                  
               
               
                  Den harmoniserede standards reference og titel
                  (og referencedokument)
               
               
                  Første offentliggørelse i EUT
               
               
                  Reference for erstattet standard
               
               
                  Formodning om overensstemmelse ved efterlevelse af den erstattede standard ophører den (dato)
                  Anm. 1
               
            
                  CEN
               
               
                  EN 474-1:2006+A4:2013
                  Jordflytningsmaskiner — Sikkerhed — Del 1: Generelle krav
               
               
                  28.11.2013
               
               
                  EN 474-1:2006+A3:2013
                  Anm. 2
               
               
                  Udløbsdato
                  (28.11.2013)
               
            
                  
                     Advarsel: Denne offentliggørelse vedrører ikke punkt 5.8.1 Udsyn — Førerens synsfelt i denne standard, hvis anvendelse ikke giver formodning om overensstemmelse med de væsentlige sikkerheds- og sundhedskrav i punkt 1.2.2 og 3.2.1 i bilag I til direktiv 2006/42/EF.
               
            
                  Anm. 1:
               
               
                  Formodning om overensstemmelse ved efterlevelse af standarden vil normalt ophøre på den tilbagetrækningsdato, der fastsættes af den europæiske standardiseringsorganisation, men brugerne af disse standarder gøres opmærksom på, at den i særlige tilfælde kan ophøre på et andet tidspunkt.
               
            
                  Anm. 2:
               
               
                  Den nye (eller ændrede) standard har samme anvendelsesområde som den erstattede standard. Fra og med den anførte dato medfører efterlevelse af de erstattede standarder ikke længere formodning om overensstemmelse med væsentlige eller andre krav i EU-lovgivningen
               
            
         (1)  ESO: Europæisk standardiseringsorganisation:
      
                  —
               
               
                  CEN: Avenue Marnix 17, 1000 Bruxelles/Brussel, BELGIEN, Tlf.+32 25500811; fax +32 25500819 (http://www.cen.eu)